stanford-oval/wikipedia huggingface dataset:
Brett Connolly
Ura > Seuraura

Connollyn kasvattajaseura on Prince George M.H.A.. WHL-joukkue Prince George Cougars varasi hänet kymmenentenä pelaajana vuonna 2007. Connolly pelasi siellä neljä ottelua kaudella 2007–2008, mutta hänen kautensa kului vielä pääosin BCMML:n Cariboo Cougarsissa. Connollyn varsinainen WHL-tulokaskausi 2008–2009 oli menestyksekäs, kun hän teki 65 runkosarjaottelussa tehot 30+30=60 ja voitti Cougarsin sisäisen pistepörssin. Connolly voitti myös WHL:n tulokkaiden maalipörssin ja palkittiin WHL:n parhaana tulokkaana Jim Piggott Memorial Trophyllä. Hänet valittiin myös koko CHL:n parhaaksi tulokkaaksi.
Connolly oli sivussa lähes koko kauden 2009–2010 lonkkavaivojen takia. Hän pelasi vain 16 ottelua, joissa syntyi tehot 10+9=19. Connolly kuitenkin varattiin kesällä 2010 kuudentena pelaajana Tampa Bay Lightningiin. Kaudella 2010–2011 hän oli tehoilla 46+27=73 Cougarsin paras pistemies. Connolly sijoittui koko liigan maalipörssissä kolmanneksi Spokane Chiefsin Tyler Johnsonin ja Chilliwack Bruinsin Tyler Howsen jälkeen. Hänen kautensa päättyi kuitenkin WHL:n pudotuspelien ensimmäiseen otteluun olkapäävamman takia.
Connolly teki kesäkuussa 2011 tulokassopimuksen Tampa Bay Lightningin kanssa. Hän sai harjoitusleirin päätteeksi kaudeksi 2011–2012 paikan Lightningin NHL-joukkueesta. Connolly teki NHL-uransa avausmaalin 1. marraskuuta 2011 vieraissa Carolina Hurricanesin Cam Wardin taakse.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Connolly alle 20-vuotiaiden MM-joukkueen kuvauksissa vuoden 2012 turnauksessa. |  Connolly alle 20-vuotiaiden MM-joukkueen kuvauksissa vuoden 2012 turnauksessa. |  Connolly alle 20-vuotiaiden MM-joukkueen kuvauksissa vuoden 2012 turnauksessa. |  |
Maa:   Kanada
Miesten jääkiekko
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Buffalo 2011 | jääkiekko |  |
|  Pronssia | Alberta 2012 | jääkiekko |  |
Connolly voitti alle 20-vuotiaiden MM-hopeaa vuonna 2011 ja pronssia vuonna 2012. Hän toimi jälkimmäisessä turnauksessa Kanadan varakapteenina ja oli viidellä osumallaan joukkueen toiseksi paras maalintekijä Ryan Stromen jälkeen. Connolly valittiin Kanadan top-3-pelaajaksi. Hän oli joukkuetoverinsa Devante Smith-Pellyn ohella koko turnauksen ainoa suoraan NHL:stä tullut pelaaja. Connolly pelasi myös alle 18-vuotiaiden MM-kilpailuissa vuosina 2009 ja 2010.
Muuta

Connollyn pikkuveli Josh (s. 1995) pelaa BCMML:ää Cariboo Cougarsissa.
Anne Helminen

Anne Helminen on suomalainen teatteripedagogi, joka on ohjannut lasten, nuorten ja aikuisten harrastajateattereita ja opettanut muun muassa Länsi-Suomen opistossa ja Tampereen yliopiston avoimessa ja kesäyliopistossa.
1980–1990-luvuilla Helminen näytteli Yle TV2:n ohjelmissa, kuten Tarkkis-sarjan opettajana 1986 ja Mummo-sarjan ensimmäisessä jaksossa lääkärinä 1987 sekä kassamyyjänä Kyllä isä osaa -sarjan yhdessä jaksossa 1994.
Brock Trotter

| Brock Trotter> Henkilötiedot |
| --- | --- |
Syntynyt: 16. tammikuuta 1987 (ikä 38) Brandon, MB, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  84 kg
Seura
Seura:  ERC Ingolstadt
Sarja:  DEL
Pelaajaura
Pääsarjaura:  2010–
Aik. seurat:  Hamilton Bulldogs (AHL) Montréal Canadiens (NHL) Dinamo Riika (KHL) Portland Pirates (AHL) St. John’s IceCaps (AHL) Medveščak Zagreb (KHL) IF Björklöven (Allsv.) SaiPa (SML) Kärpät (SML)
Brock Alexander Trotter (s. 16. tammikuuta 1987 Brandon, Manitoba, Kanada) on kanadalainen jääkiekkoilija, joka pelaa Saksan DEL-liigan ERC Ingolstadtissa. Hän on pelipaikaltaan oikea laitahyökkääjä, mutta Trotter osaa pelata myös keskellä.
Ura > Seuraura > Junioriura ja yliopistovuodet

Trotter pelasi kaudella 2003–2004 Manitoban paikallista MJHL-junioriliigaa Dauphin Kingsissa, jonka sisäisen piste-, maali- ja syöttöpörssin hän voitti tehoilla 32+33=65. Trotter sijoittui koko liigan maalipörssissä kahdeksanneksi. Hänet valittiin kauden päätteeksi MJHL:n tulokkaiden tähdistökentälliseen. Kaudeksi 2004–2005 Trotter siirtyi Yhdysvaltoihin USHL-junioriliigan Lincoln Starsiin, jonka kolmanneksi paras pistemies hän oli tehoilla 20+38=58.
Vuosina 2005–2008 Trotter kävi Denverin yliopistoa. Hänen Freshman -kautensa 2005–2006 päättyi jo viiden ottelun jälkeen akillesjänteen katkeamisen vuoksi lokakuussa 2005. Sophomore -vuotenaan 2006–2007 Trotter oli Denverin paras pistemies tehoilla 16+24=40, joilla hän jakoi koko WCHA:n pistepörssin kahdeksannen sijan Minnesotan Kyle Okposon kanssa. Junior -kaudellaan 2007–2008 Trotter oli tehoilla 13+18=31 joukkueensa paras syöttäjä ja toiseksi paras pistemies Tyler Bozakin jälkeen. Hän voitti kauden päätteeksi WCHA:n mestaruuden.
Ura > Seuraura > NHL-sopimus ja vuodet Montréal Canadiensin organisaatiossa

Helmikuussa 2008 NHL-varaamaton Trotter teki kolmivuotisen tulokassopimuksen Montréal Canadiensin kanssa. Hän liittyi heti AHL-joukkue Hamilton Bulldogsin vahvuuteen ja pelasi loppukaudella 2007–2008 21 runkosarjaottelua tehopistein 3+6=9. Trotter kutsuttiin Canadiensin NHL-joukkueen vahvuuteen 19. huhtikuuta 2008 vieraissa Boston Bruinsia vastaan pelattuun kuudenteen puolivälieräotteluun, mutta hän kuitenkin myöhästyi ottelusta, eikä pelannut NHL:ssä koko kaudella.
Kauden 2008–2009 Trotter pelasi kokonaan Hamilton Bulldogsin AHL-joukkueessa. Kausi oli hänelle varsinainen tulokaskausi liigassa ja Trotter teki 76 runkosarjaottelussa tehot 18+31=49 ja kuudessa playoff-ottelussa yhden syöttöpisteen. Kaudella 2009–2010 hän nousi joukkueensa varakapteeniksi. Trotter oli Bulldogsin paras maalintekijä ja toiseksi paras pistemies David Desharnais'n jälkeen tehoilla 36+41=77. Hän sijoittui koko AHL:n maalipörssissä neljänneksi ja pistepörssissä kuudenneksi. Trotter debytoi kauden aikana myös Canadiensin NHL-joukkueessa, jossa hän pelasi kaksi ottelua ilman tehopisteitä. Trotter teki NHL-debyyttinsä 6. helmikuuta 2010 Pittsburgh Penguinsia vastaan. Hän sai ottelussa jääaikaa 11.07 minuuttia. Trotterin ketjukaverina Canadiensissa pelasi hänen kanssaan myös farmissa pelanneet Ryan White ja David Desharnais.
Ura > Seuraura > Siirtyminen KHL:ään ja pitkä loukkaantuminen

Kaudeksi 2010–2011 Trotter siirtyi kaksivuotisella sopimuksella KHL:n latvialaisjoukkue Dinamo Riikaan. Hän ei pelannut siellä kuitenkaan toista sopimuskauttaan, vaan teki heinäkuussa 2011 uuden, vuoden mittaisen ja kaksisuuntaisen NHL-sopimuksen Montréal Canadiensin kanssa. Trotter aloitti kauden 2011–2012 AHL-joukkue Hamilton Bulldogsissa. Lokakuussa 2011 Canadiens kauppasi hänet ja kesän 2012 seitsemännen kierroksen varausvuoron Phoenix Coyotesiin vaihdossa Petteri Nokelaiseen ja Garrett Staffordiin. Trotter jatkoi kauttaan Coyotesin farmijoukkue Portland Piratesissa, kunnes maaliskuussa 2012 Pirates kauppasi hänet AHL-kaupassa Winnipeg Jetsin farmijoukkue St. John’s IceCapsiin, josta Piratesiin siirtyivät puolestaan Peter Mannino ja Kenndal McArdle.
Trotter teki toukokuussa 2012 sopimuksen aiemman seuransa Dinamo Riian kanssa, hän oli vuodet 2012–2014 kuitenkin kokonaan pelaamatta selkä- ja niskavaivojen vuoksi. Trotter teki marraskuussa 2013 vuoden mittaisen sopimuksen KHL:n kroatialaisen laajennusjoukkue Medveščak Zagrebin kanssa, mutta loukkaantumisten vuoksi hän teki joukkueen kanssa uuden try-out -sopimuksen kesäkuussa 2014. Trotter sai syyskuussa Medveščakiin kauden 2014–2015 kattavan jatkosopimuksen. Joulukuussa 2014 joukkue kuitenkin kauppasi hänet taas aiempaan seuraansa Dinamo Riikaan vaihdossa kesän 2015 neljännen kierroksen varausvuoroon.
Ura > Seuraura > Ruotsi, Suomi ja Saksa

Syyskuussa 2015 Trotter liittyi ammattilaistry-out -sopimuksella AHL-joukkue Manitoba Moosen harjoitusleirille. Lokakuussa hänen kuitenkin ilmoitettiin jäävän ilman jatkosopimusta. Samassa kuussi Trotter siirtyi loppukauden 2015–2016 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue IF Björklövenin riveihin. Lokakuussa 2016 hän siirtyi loppukauden 2016–2017 kattavalla sopimuksella SM-liigajoukkue Saimaan Palloon oltuaan alkukauden ilman sopimusta. Siirtotakarajalla, helmikuussa 2017 Trotter jätti liigassa viimeisenä olleen SaiPan ja siirtyi loppukaudeksi Oulun Kärppiin. Kärpissä hän nousi joukkueen ykkösketjuun ja nosti reilusta pistetahtiaan tehden yhdeksässä runkosarjaottelussa tehot 4+8=12.
Kaudeksi 2017–2018 Trotter siirtyi vuoden mittaisella sopimuksella Saksan DEL-liigan ERC Ingolstadtiin.
Ura > Maajoukkueura

Trotter edusti Canada Westernin joukkuetta World U-17 Hockey Challengessa vuonna 2004.
Antti Hartikainen (pesäpalloilija)

| Antti Hartikainen |
| --- | --- |

Henkilötiedot
Syntynyt: 3. elokuuta 1985 (ikä 39)
Kansalaisuus:   Suomi
Pesäpalloilija
Ulkopelipaikka:  polttolinja
Seura:  
Pelaajaura
Ammattilaisjoukkueet
 2003–2018  2019  2020–2021 :   Sotkamon Jymy  Kouvolan Pallonlyöjät  Joensuun Maila 
| Mitalit> Miesten pesäpallo.Miesten Superpesis  | Mitalit> Miesten pesäpallo.Miesten Superpesis  | Mitalit> Miesten pesäpallo.Miesten Superpesis  | Miesten pesäpallo>  |
| --- | --- | --- | --- |
|  Kultaa | 2001 | Sotkamon Jymy |  |
|  Kultaa | 2002 | Sotkamon Jymy |  |
|  Kultaa | 2003 | Sotkamon Jymy |  |
|  Kultaa | 2004 | Sotkamon Jymy |  |
|  Kultaa | 2006 | Sotkamon Jymy |  |
|  Kultaa | 2009 | Sotkamon Jymy |  |
|  Kultaa | 2011 | Sotkamon Jymy |  |
|  Kultaa | 2012 | Sotkamon Jymy |  |
|  Kultaa | 2013 | Sotkamon Jymy |  |
|  Kultaa | 2014 | Sotkamon Jymy |  |
|  Kultaa | 2015 | Sotkamon Jymy |  |
|  Hopeaa | 2007 | Sotkamon Jymy |  |
|  Hopeaa | 2008 | Sotkamon Jymy |  |
|  Hopeaa | 2016 | Sotkamon Jymy |  |
|  Hopeaa | 2017 | Sotkamon Jymy |  |
|  Pronssia | 2005 | Sotkamon Jymy |  |
|  Pronssia | 2010 | Sotkamon Jymy |  |
|  Pronssia | 2019 | Kouvolan Pallonlyöjät |  |
Antti Hartikainen (s. 3. elokuuta 1985 Sotkamo) on suomalainen uransa lopettanut pesäpalloilija.
15-vuotiaana vuonna 2001 Superpesisdebyyttinsä tehnyt Hartikainen toimii sisäpelissä etenijänä sekä vaihtajana, ja ulkopelissä polttolinjassa. Hän on urallaan voittanut yksitoista Suomen mestaruutta, neljä hopeaa ja kolme pronssia, ja tullut kahdeksan kertaa valituksi Itä-Länsi-otteluun.
Lokakuussa 2018 Hartikainen solmi sopimuksen Kouvolan Pallonlyöjien kanssa kaudeksi 2019.
Kaudella 2019 Hartikainen voitti runkosarjan kärkilyöntitilaston 222 kärkilyönnillä. Hartikainen palkittiin kauden päätteeksi myös Kultaisella Mailalla Lokakuussa 2019 Antti Hartikainen teki kaksivuotisen sopimuksen Joensuun Mailan kanssa.
Hartikainen on ammatiltaan urheiluhieroja.  Hartikainen ilmoitti tammikuussa 2022 lopettavansa pelaajauransa akillesjänteensä loukkaamisen seurauksena.
Tilastot

Superpesiksen runkosarja (vuoden 2021 loppuun mennessä)
Ottelut: 428
Lyödyt juoksut: 27 + 99
Tuodut juoksut: 517
Kärkilyönnit: 2146
Superpesiksen ylemmät pudotuspelit ja loppusarja (vuoden 2021 loppuun mennessä)
Ottelut: 189
Lyödyt juoksut: 9 + 35
Tuodut juoksut: 193
Kärkilyönnit: 880
Lähde:
Saavutukset > Pelaajana

11 SM-kultaa: 2001, 2002, 2003, 2004, 2006, 2009, 2011, 2012, 2013, 2014, 2015
4 SM-hopeaa: 2007, 2008, 2016, 2017
3 SM-pronssia: 2005, 2010, 2019
8 Itä-Länsi-ottelua: 2008, 2009, 2010, 2011, 2012, 2013, 2014, 2019
Superpesiksen kärkilyöntikuningas (1): 2019
Vuoden pesäpalloilija: 2013
Kultainen maila: 2019
Superpesiksen kuukauden pelaaja (4): toukokuu 2010, kesäkuu 2012, heinäkuu 2019, elokuu 2019
Aiheesta muualla

Kuvia tai muita tiedostoja aiheesta Antti Hartikainen (pesäpalloilija) Wikimedia Commonsissa
| --- | --- |
Auktoriteettitunnisteet: Henkilöt :  Yle
Andrew Shaw

| Andrew Shaw |
| --- | --- |

Henkilötiedot
Syntynyt: 20. heinäkuuta 1991 (ikä 33) Belleville, Ontario, Kanada
Kansalaisuus:   Kanada
Jääkiekkoilija
Lempinimi:  Shawshank, Shawzer
Pelipaikka:  keskushyökkääjä
Maila:  oikea
Pituus:  180 cm
Paino:  83 kg
Pelaajaura
Pääsarjaura:  2011–2021
Aik. seurat:  Chicago Blackhawks (NHL) Rockford IceHogs (AHL) Montreal Canadiens (NHL)
NHL-varaus:  139. varaus, 2011 Chicago Blackhawks
Andrew Shaw (s. 20. heinäkuuta 1991 Belleville, Ontario) on uransa lopettanut kanadalainen jääkiekkoilija.
Ura

Shaw aloitti uransa OHL-junioriliigassa Niagara IceDogsin joukkueessa, josta siirtyi kahden kauden jälkeen Owen Sound Attackiin. Kolmen OHL-kauden jälkeen Chicago Blackhawks varasi hänet vuoden 2011 NHL:n varaustilaisuudessa viidennellä kierroksella, 139. pelaajana. Kauden 2011–2012 Shaw aloitti Chicagon AHL-farmijoukkueessa Rockford IceHogsissa, josta nostettiin kuitenkin uudenvuoden jälkeen NHL-joukkueen riveihin.
NHL-debyyttinsä Shaw teki 5. tammikuuta 2012, ottelussa Philadelphia Flyersia vastaan. Heti toisessa vaihdossaan hän joutui tappeluun Philadelphian Zac Rinaldoa vastaan, joutuen tappelun jälkeen tikattavaksi. Palatessaan myöhemmin otteluun hän teki uransa ensimmäisen NHL-maalin uransa ensimmäisellä laukauksellaan. Shawin hyvät otteet loukkaantumisista kärsineessä ryhmässä takasivat hänelle paikan NHL:stä loppukaudeksi.
Kaudella 2012–2013 Shaw voitti ensimmäistä kertaa urallaan Stanley Cupin Blackhawksin riveissä.
Keväällä 2021 Shaw ilmoitti lopettavansa uransa. Shaw oli kärsinyt uransa aikana aivotärähdyksistä eikä kokenut enää pystyvänsä pelaamaan.
Aiheesta muualla

Kuvia tai muita tiedostoja aiheesta Andrew Shaw Wikimedia Commonsissa
| --- | --- |
Auktoriteettitunnisteet: Henkilöt :  Yle
Aune Laaksonen

Aune Laaksonen, o.s. Pajarinen (7. huhtikuuta 1927 Ilomantsi – 1. helmikuuta 2014 Helsinki) oli keravalainen kulttuurivaikuttaja ja taiteen kerääjä.
Ilomantsin Tyrjällä syntyneen Laaksosen puoliso vuodesta oli professori Reino Laaksonen. Aune Laaksosen työn ansiosta perustettiin vuonna 1990 Keravan taidemuseo. Taidemuseo sai Saviolta, Klondyke-taloksi muutetusta vanhasta kumitehtaasta tilat, jotka yksisten varojen avulla kunnostettiin museoksi. Laaksosesta tuli museon johtaja. Hän sai työstään useita palkintoja. Myöhemmin Laaksonen perusti säätiön ja keräsi uuden taidekokoelma 1990-luvulta alkaen. Kokoelma päätyi Tuusulaan vuonna 2008 ja siitä on tehty kirja Taiteen tarhuri (2007).
Akira Lenting

Akira Lenting (jap. レンティング陽, Rentingu Akira; s. 11. elokuuta 1990 Nagano) on japanilainen maastohiihtäjä, joka edustaa itse perustamaansa Team Akira -seuraa.
Maastohiihdon maailmancupissa Lenting kilpaili ensimmäisen kerran Jällivaarassa marraskuussa 2010. Ensimmäiset maailmancupin pisteensä hän saavutti Toblachin 15 kilometrin perinteisen hiihtotavan kilpailussa helmikuussa 2014 oltuaan 29:s. Val di Fiemmen MM-kilpailuissa 2013 Lenting sijoittui Japanin viestijoukkueen mukana kahdeksanneksi. 30 kilometrin yhdistelmäkilpailussa hän oli 44:s.
Anastasija Dotsenko

| Anastasija Dotsenko |
| --- | --- |

Henkilötiedot
Syntynyt: 14. lokakuuta 1986 (ikä 38) Zelenogorsk, Neuvostoliitto
Uran tiedot
Laji:  maastohiihto
Maailmancup
Kaudet:  2010-
Voitot:  0
Palkintokorokkeella:  2
 Tietolaatikko päivitetty 8. joulukuuta 2014 
Anastasija Aleksandrovna Dotsenko (ven. Анастаси́я Алекса́ндровна Доце́нко; s. 14. lokakuuta 1986 Zelenogorsk) on venäläinen maastohiihtäjä. Dotsenko on erikoistunut sprintteihin.
Dotsenko debytoi maastohiihdon maailmancupissa tammikuussa 2010 Rybinskissä ollen vapaan sprintin 30 ja saavuttaen heti ensimmäisen maailmancupin pisteen. Maailmancupissa Dotsenko on ollut kahdesti palkintopallilla, ensin kolmas Moskovan vapaan sprintissä helmikuussa 2012 ja toisenkin kerran kolmas marraskuussa 2012 Rukan perinteisen sprintissä.
Dotsenko osallistui myös vuoden 2014 talviolympialaisiin Sotšissa, jossa hän oli vapaan sprintin 22. ja parisprintin kuudes. Hän on osallistunut myös kolmiin MM-kisoihin, joissa hänen paras sijoituksensa on parisprintin 10. sija vuoden 2011 MM-kisoista. Paras henkilökohtainen sijoitus on 14. perinteisen sprintistä vuodelta 2015.
Sijoitukset arvokisoissa

MM-kilpailut:
Oslo 2011
Sprintti (v): 30.
30 km (v): 32.
Joukkuesprintti (p): 10.
Val di Fiemme 2013
Sprintti (p): 15.
10 km (v): 50.
Falun 2015
Sprintti (p): 14.
Aljaksandra Herasimenja

| Mitalit | Mitalit | Mitalit |  |
| --- | --- | --- | --- |
|  Aljaksandra Herasimenja |  Aljaksandra Herasimenja |  Aljaksandra Herasimenja |  |
Maa:   Valko-Venäjä
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 50 m vapaauinti |  |
|  Hopeaa | Lontoo 2012 | 100m vapaauinti |  |
|  Pronssia | Rio 2016 | 50 m vapaauinti |  |
| Pitkän radan MM-kilpailut  | Pitkän radan MM-kilpailut  | Pitkän radan MM-kilpailut  |  |
|  Kultaa | Shanghai 2011 | 100 m vapaauinti |  |
|  Hopeaa | Melbourne 2007 | 50 m selkäuinti |  |
|  Pronssia | Budapest 2017 | 50 m selkäuinti |  |
| Lyhyen radan MM-kilpailut  | Lyhyen radan MM-kilpailut  | Lyhyen radan MM-kilpailut  |  |
|  Kultaa | Istanbul 2012 | 50 m vapaauinti |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
|  Kultaa | Budapest 2010 | 50 m selkäuinti |  |
|  Hopeaa | Budapest 2006 | 50 m selkäuinti |  |
|  Hopeaa | Budapest 2010 | 100 m vapaauinti |  |
|  Pronssia | Berliini 2002 | 50 m vapaauinti |  |
|  Pronssia | Berliini 2002 | 50 m selkäuinti |  |
| Lyhyen radan EM-kilpailut  | Lyhyen radan EM-kilpailut  | Lyhyen radan EM-kilpailut  |  |
|  Kultaa | Chartres 2012 | 50 m vapaauinti |  |
|  Hopeaa | Riesa 2002 | 50 m vapaauinti |  |
|  Hopeaa | Riesa 2002 | 4×50 m vapaauinti |  |
|  Hopeaa | Istanbul 2009 | 50 m selkäuinti |  |
|  Hopeaa | Chartres 2012 | 50 m perhosuinti |  |
|  Pronssia | Trieste 2005 | 50 m selkäuinti |  |
|  Pronssia | Istanbul 2009 | 100 m selkäuinti |  |
|  Pronssia | Chartres 2012 | 4×50 m vapaauinti |  |
|  Pronssia | Herning 2013 | 50 m vapaauinti |  |
|  Pronssia | Herning 2013 | 100 m vapaauinti |  |
|  Pronssia | Netanya 2015 | 4×50 m sekauinnin sekaviesti |  |
Aljaksandra Herasimenja (valkoven. Александра Викторовна Герасименя , ven. Aleksandra Viktorovna Gerasimenja; s. 31. joulukuuta 1985 Minsk Valko-Venäjä) on valkovenäläinen uimari, maailmanmestari ja olympiamitalisti. Seuratasolla Herasimenja edustaa RTsFVS Minskiä. Hän voitti Lontoon olympialaisissa vuonna 2012 kaksi hopeaa; 50 metrin vapaauinnissa sekä 100 metrin vapaauinnissa. Rio de Janeiron olympialaisissa 2016 hän sai 50 metrin vapaauinnissa pronssia.
Herasimenja lähti Puolaan Venäjän hyökättyä Ukrainaan 2022. Hän johtaa sieltä käsin Valkovenäjän urheilun sodiaarisuusssäätiön toimintaa (BBSSF (Belorussian Sprot Solidary Foundation), joka aiemmin tulki Valko-Venäjän vainomia urheilijoita, mutta nyt keskittyy Ukrainan auttamiseen.
Herasimenja jakoi 100 metrin vapaauinnin maailmanmestaruuden Jeanette Ottesenin kanssa Shanghaissa 2011 ajalla 53,45. Hän sai 50 metrin selkäuinnissa hopeaa  Melbournen MM-kilpailuissa 2007 ja pronssia Budapestissa 2017 . Hän voitti lyhyen radan maailmanmestaruuden 50 metrin vapaauinnissa Istanbulissa 2012. Hän on voittanut Euroopan-mestaruuden pitkällä radalla 50 metrin selkäuinnissa Budapestissa 2010 ja lyhyellä radalla 50 metrin vapaauinnissa Chartres'ssa 2012. Hän on saavuttanut lisäksi useita muita EM-mitaleja.
Alexander Galante Carlström

| Alexander Galante Carlström |
| --- | --- |

Henkilötiedot
Syntynyt: 30. tammikuuta 1989 (ikä 36) Västerås, Ruotsi
Salibandyn pelaaja
Pelipaikka:  laitahyökkääjä
Seura:  IBF Falun
Pelinumero:  9
Pituus:  172 cm
Paino:  67 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 2010– | IBF Falun |  |  |
Maajoukkue
|  |  Ruotsi |  |  |
 Seurajoukkueuran tilastot kattavat vain kansalliset sarjat, päivitetty 6. lokakuuta 2013.
Alexander Galante Carlström (s. 30. tammikuuta 1989 Västerås) on ruotsalainen salibandyn pelaaja. Laitahyökkääjänä pelaava Carlström edustaa Ruotsin Superliigassa pelaavaa IBF Falunia.
Seuratasolla Carlströmin edustama IBF Falun voitti vuoden 2013 Champions Cupin, hänen muodostaessa turnauksen vaarallisimman hyökkäysketjun yhdessä Rasmus Enströmin sekä Alexander Ruddin kanssa.
Aiheesta muualla

Kuvia tai muita tiedostoja aiheesta Alexander Galante Carlström Wikimedia Commonsissa
| --- | --- |
Auktoriteettitunnisteet: Henkilöt :  Yle
Borna Rendulić

| Borna Rendulić |
| --- | --- |

Henkilötiedot
Syntynyt: 25. maaliskuuta 1992 (ikä 32) Zagreb, Kroatia
Kansalaisuus:   Kroatia
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  90 kg
Seura
Seura:  HK Sotši
Sarja:  KHL
Pelaajaura
Pääsarjaura:  2006–
Aik. seurat:  Medveščak Zagreb (Kroatia/Slovenia/EBEL) Ässät (SML) HPK (SML) Lake Erie Monsters (AHL) Colorado Avalanche (NHL) San Antonio Rampage (AHL) Utica Comets (AHL) Vancouver Canucks (NHL) Pelicans (SML)  Vitjaz Podolsk (KHL) Örebro HK (SHL) Adler Mannheim (DEL)
Borna Rendulić (s. 25. maaliskuuta 1992 Zagreb, Kroatia) on kroatialainen jääkiekkoilija. Isokokoinen Rendulić on pelipaikaltaan oikea laitahyökkääjä ja hän laukoo oikealta. Rendulić pelaa KHL-seura HK Sotšissa. Hän on pelannut urallaan myös 15 NHL-ottelua. Rendulić on ensimmäinen NHL:ssä pelannut kroatialainen ja siellä kiekko-oppinsa saanut jääkiekkoilija. Ensimmäinen NHL:ssä pelannut kroatialaissyntyinen kiekkoilija oli Sveitsiä edustanut Goran Bezina. Rendulić on edustanut myös Kroatian jääkiekkomaajoukkuetta.
Pelityyli

Elite Prospects -sivuston mukaan Rendulić sekä isolla koolla että pisteidentekotaidoilla varustettu, kokonaisvaltainen hyökkääjä. Hän on taitava hyökkäyspään pelaaja, joka osaa käyttää voimaa, mutta myös löytää maalintekopaikkoja. Sivuston mukaan Rendulić menee paljon maalille ja on hyvä laukomaan, mutta voisi kuitenkin laukoa myös useammin. Hänellä on kehitettävää myös tilan ja ajan luomisessa ketjukavereilleen sekä suunnanmuutoksissa.
Ura > Maajoukkueura

Rendulić edusti Kroatiaa I-divisioonan MM-turnauksessa vuosina 2009 ja 2010 sekä IB-divisioonan MM-kilpailuissa vuosina 2014, 2016 ja 2017. Vuoden 2014 turnauksessa hän toimi joukkueensa varakapteenina ja voitti hopeaa. Vuoden 2016 turnauksessa Rendulić oli Kroatian paras pistemies ja syöttäjä tehoilla 2+5=7. Hänet valittiin turnauksen parhaaksi hyökkääjäksi ja joukkueensa parhaaksi pelaajaksi. Vuoden 2017 turnauksessa Rendulić toimi Kroatian kapteenina. Hän oli tehoilla 3+5=8 joukkueen paras pistemies ja syöttäjä sekä jakoi sisäisen maalipörssin voiton Mislav Blagusin kanssa.
Rendulićiin liittyen Kroatian isännöimässä vuoden 2016 turnauksessa myös suomalaisittain hämmensi katsomossa ollut banderolli, jossa luki "IFK on paska". Kuvan banderollista julkaisi Twitter-tililleen samassa turnauksessa pelannut, Suomessa kiekkoillut Viron Robert Rooba. Lausahdus johtaa Rendulićin tammikuussa 2013 antamaan haastatteluun HPK–HIFK -ottelun erätauolla, jolloin hän sutkautti suomen kielellä "IFK on paska". Banderolli poistettiin katsomosta turnauksen lopulla paikalla olleen suomalaiskatsojan pyynnöstä. Dom Sportovan järjestysmiehet pahoittelivat tekstiä, eivätkä he ymmärtäneet sen tarkoitusta. Sama banderolli on esiintynyt paikan päällä aiemmin jo Medveščak Zagrebin KHL-joukkueen fanien keskuudessa otteluissa HIFK:n entistä paikallisvastustaja Jokereita vastaan.
Rendulić pelasi myös II-divisioonan MM-turnauksessa vuonna 2011 sekä IIA-divisioonan MM-turnauksessa vuosina 2012 ja 2013. Vuoden 2011 turnauksen maalipörssin voiton Rendulić jakoi kahdeksalla osumallaan joukkuetoverinsa Marko Lovrenčićin ja Kiinan Weiyang Zhangin kanssa. Hän sijoittui 17 pisteellään pistepörssissä toiseksi, Lovrenčićin jälkeen. Kroatian turnaus päättyi B-lohkon hopeaan. Vuoden 2012 turnaus päättyi A-sarjan pronssiin ja vuoden 2013 kultaan. Rendulić pelasi myös Sotšin olympiakisojen karsinnoissa.
Rendulić edusti myös Kroatian ikäkausimaajoukkueita useissa eri turnauksissa. Hän oli nostamassa alle 20-vuotiaiden maajoukkuetta II-divisioonasta I-divisioonaan keväällä 2009. Vuoden 2010 turnauksessa Rendulić oli Kroatian paras pistemies tehoilla 4+5=9, jolloin hän sijoittui turnauksen pistepörssissä viidenneksi. Rendulić palkittiin joukkueensa parhaana pelaajana. Hän oli Kroatian paras pistemies myös vuoden 2012 I-divisioonan B-sarjan turnauksessa tehoilla 3+4=7 ja joukkueen paras maalintekijä Igor Lazićin kanssa. Hänet palkittiin koko turnauksen parhaana hyökkääjänä.
Muuta

Rendulić harrasti nuorempana myös jalkapalloa.